# Big Brother

### Wikipedia

Big Brotherin logo

Big Brother on suosittu tosi-TV-formaatti, jossa (yleensä) 12 kilpailijaa elää 15 viikon ajan muulta maailmalta eristetyssä talossa. Viikoittain yksi kilpailija häädetään talosta, viimeiseksi taloon jäänyt voittaa rahapalkinnon. Formaatin on luonut alankomaalainen John de Mol ja sitä on kehittänyt edelleen hänen tuotantoyhtiönsä Endemol. Ohjelma on toteutettu paikallisina versioina lähes 70 eri valtiossa.

Sarja on lisännyt median ristiinkäyttöä, jota kutsutaan myös intermediaalisuudeksi. Monissa maissa perusjuonta voi seurata kansallisesta televisiosta, mutta mehukkaimmat palat säästetään maksulliselle digikanavalle tai Internetiin. Myös iltapäivälehdet myyvät irtonumeroitaan Big Brother -lööppien avulla.

Sarjan nimi Big Brother (suom. isoveli) tulee George Orwellin romaanin Vuonna 1984 kaikkitietävästä ja kaikkinäkevästä tarkkailijasta. Isoveli on totalitaarinen hallitsija, jonka johtama yhteiskunta valvoo, etteivät alamaiset tee ajatusrikoksia.

## [muokkaa] Formaatti

Big Brotheria on esitetty lukuisissa maissa ympäri maapallon.
sininen = maissa on esitetty maan omaa versiota
vaaleansininen = maat ovat ottaneet osaa ylikansallisiin versioihin
purppura = maissa on esitetty vierasmaalaista versiota

Ensimmäisen kerran Big Brother esitettiin Alankomaissa syyskuusta 1999 alkaen. Vaikka jokaisessa maassa on ollut omia muunnoksia formaatista on ohjelman perusidea säilynyt silti samana: kilpailijat eristetään muusta maailmasta tätä ohjelmaa varten rakennettuun taloon, jossa heitä kuvataan 24 tuntia vuorokaudessa. Kilpailijat eivät saa olla yhteydessä ulkopuoliseen maailmaan; Big Brother-talossa ei ole televisiota eikä radiota, tosin Suomen Big Brotherissa osallistujat saavat viedä taloon ajanvietteekseen yhden kirjan per kilpailija.

Säännöllisin väliajoin, yleensä kerran viikossa, Big Brotherin katsojat äänestävät kuka putoamisehdokkaaksi joutuneista kilpailijoista poistuu talosta. Ohjelman lopussa viimeinen talosta poistuva kilpailija julistetaan voittajaksi ja hän saa palkinnon, yleensä rahaa (Suomessa 50 000 euroa, Iso-Britanniassa 100 000 puntaa), joidenkin maiden versiossa auton tai lomamatkan.

Big Brother -talo, jossa kilpailijat asuvat ohjelman aikana on varustukseltaan hyvin vaatimaton. Talossa on lähinnä vain vesi, sähkö sekä tavallisimmat huonekalut. Suomen Big Brother -taloon kuuluu sauna sekä ulkona oleva kylpyallas. Karun sisustuksen tarkoituksena on liittää ohjelman mukaan "selviytymiselementti" ja samalla luoda jännitteitä kilpailijoiden välille.

Talossa on myös ns. päiväkirjahuone, jossa kilpailijat voivat käydä yksin kertomassa ajatuksiaan ja mietteitään. Huoneessa kilpailijat myös kertovat omat ehdokkaansa putoajaäänestykseen. Eniten pisteitä saaneet kilpailijat (yleensä 2 henkilöä) joutuvat putoajaäänestykseen. Kun äänestysaika päättyy, katsojilta eniten ääniä saaneen putoajaehdokkaan täytyy poistua talosta välittömästi. Sen, mitä kilpailijat käyvät puhumassa päiväkirjahuoneessa, he eivät saa kertoa muille kilpailijoille.

Tärkeä osatekijä ohjelmassa on viikkotehtävä, jonka "Big Brother" (eli ohjelman tuotantoyhtiö) määrää kilpailijoiden suoritettavaksi. Viikkotehtävän tarkoituksena on testata kilpailijoiden ryhmätyötaitoja ja ryhmähenkeä sekä (ainakin Suomen Big Brotherissa) viikkotehtävän onnistuminen tai epäonnistuminen vaikuttaa kilpailijoiden ostosbudjetin määrään. Ennen tehtävän suorittamisen alkua kilpailijat päättävät kuinka suuren prosenttiosuuden (25–99%) budjetista he lyövät vetoa viikkotehtävän onnistumisen puolesta. Jos viikkotehtävä epäonnistuu, kilpailijoiden ostosbudjetti vähenee vetoa lyödyn osuuden verran, tehtävän onnistuessa budjetti puolestaan kasvaa.

## [muokkaa] Erikoisuuksia

Big Brotherista on olemassa viisi ylikansallista versiota. Ainoa ero ohjelman paikallisiin versioihin on se, että Big Brother -talon asukkaat ovat useammasta eri valtiosta eli niistä maista, missä ylikansallista versiota esitetään:

Afrikan Big Brotherin logo

- Afrikka: Angola, Botswana, Malawi, Namibia, Nigeria, Etelä-Afrikka, Tansania, Uganda ja Zimbabwe.
- Balkan: Bosnia-Herzegovina, Montenegro ja Serbia
- Lähi-itä: Bahrain, Egypti, Irak, Jordania, Kuwait, Libanon, Oman, Saudi-Arabia, Somalia, Syyria ja Tunisia. Tämä on ainut Big Brother-versio jonka esitys on keskeytetty, syynä olivat uskonnolliset protestit.[1]
- Tyynimeri: Chile, Ecuador ja Peru.
- Skandinavia: Ruotsi ja Norja. Big Brother Skandinaviaa esitettiin ensimmäisen kerran vuonna 2005. Ruotsi teki oman Big Brother-versionsa vuosina 2000–2004 ja Norja vuosina 2001–2003.

Alankomaassa Big Brotherin 3. tuotantokausi (2001) sisälsi ns. "taistelun", jossa Big Brother -talo oli jaettu tasokkaasti kalustettuun osaan ja vaatimattomaan osaan. Kilpailijat oli jaettu kahteen joukkueeseen, joiden tavoitteena oli kilpailla keskenään päästäkseen asumaan tasokkaaseen osaan. Jaettua Big Brother -taloa on käytetty myös Espanjassa, Australiassa, Italiassa, Puolassa, Tanskassa, Slovakiassa, Kreikassa, Iso-Britanniassa, Norjassa, Ruotsissa ja Saksassa.

Ohjelman 4. tuotantokausi Kreikassa (2005) sisälsi myös uuden elementin: äidin. Big Mother -nimellä esitetyssä versiossa yhdeksän kilpailijaa ottivat mukaan Big Brother -taloon oman äitinsä. Kilpailijoiden äideillä ei ollut mahdollisuutta voittoon. Tosin tämä osoittautui virheeksi huonojen katsojalukujen perusteella, joten ohjelma palasi tavalliseen Big Brother -formaattiin tuotantokauden puolivälissä.

Big Brother USA -ohjelmassa on 2. tuotantokaudesta (2001) alkaen sovellettu erilaista häätämiskäytäntöä kuin muiden maiden versioissa: katsojat eivät voi vaikuttaa siihen kuka kilpailijoista häädetään Big Brother -talosta, vaan sen tekevät kilpailijat keskenään. Ennen äänestystä ehdokkaat häätöäänestykseen nimeää yksi asukkaista, jonka titteli on Head of Household. Tosin katsojat voivat äänestää siitä kuka kilpailijoista saa jonkun palkinnon kuten esimerkiksi puhelinsoiton kotoaan. Ensimmäisellä tuotantokaudella häätäminen tehtiin samalla tavalla kuten muualla maailmassa.

Ranskassa ja Kanadassa ohjelma on esitetty nimellä Loft Story ja niissä voittamisesta kilpaillaan pareittain; 12 kilpailijaa ovat samassa talossa kunnes ainoastaan voittajapari on jäljellä.

Saksan Big Brotherin 5. tuotantokaudella (2004-2005) asukkaat olivat talossa 365 päivää. Tuolloin asukkaita oli aluksi 59 kappaletta.

Alankomaassa ohjelman 5. tuotantokaudella (2005) Tanja Slagenberg synnytti tyttövauvan Big Brother-talossa. Synnytys esitettiin ohjelman katsojille. Lapsen nimeksi tuli Joscelyn Savanna.

Tanskalainen Jill Liv Nielsen on ainoa ihminen joka on voittanut 2 Big Brother-ohjelmaa. Hän voitti 1. tuotantokauden 2001 sekä Big Brother Reality All Stars-ohjelman 2004. Big Brother Reality All Stars-ohjelmassa eri tosi-tv formaatteihin osallistuneet kilpailijat asuivat Big Brother-talossa. Paikallinen Big Brother-versio on Tanskassa lopetettu, ohjelman 3. ja viimeinen tuotantokausi esitettiin 2003.

## [muokkaa] Samankaltaisia tosi-TV-ohjelmia

Farmi, ruotsalaisen tuotantoyhtiö Strixin luoma formaatti, jossa kilpailijat asuvat maatilalla ja tekevät maatalon hoitamiseen liittyviä tehtäviä. Subtv on esittänyt kaksi tuotantokautta tämän ohjelman ruotsalaisesta versiosta. Ohjelmasta ei olla tekemässä suomalaista versiota.

Baari, toinen saman yhtiön ohjelmaidea. Ohjelmassa kilpailijat asuvat samassa huoneistossa ja heidän tehtävänään on vastata baarin päivittäisestä toiminnasta. Subtv teki tästä formaatista kotimaisen version keväällä 2006. Ohjelman katsojaluvut jäivät huonoksi (alle 100 000), joten siitä ei olla tekemässä toista tuotantokautta.

## [muokkaa] Suomen Big Brother

Suomessa näytettiin 2. 3. ja 4. tuotantokausi Iso-Britannian Big Brother -sarjasta ennen kotimaisen tuotannon alkamista. Sarjan 1. tuotantokautta Suomessa alettiin kuvata elokuussa 2005. Suomen 2. tuotantokausi kuvattiin 28.8.-1.12.2006. Sarjaa juonsivat molempina kausina Mari Kakko (Big Brother Talk Show) ja Vappu Pimiä (Big Brother Extra) ja se rikkoi Subtv:n siihenastisia katsojaennätyksiä molemmilla kausilla.

Suomen Big Brotherin 1. tuotantokausi näytettiin syksyn 2005 aikana Subtv:llä. Sarja päättyi joulukuun alussa, jolloin Perttu Sirviö voitti 50 000 euron pääpalkinnon.[2] Suomen Big Brotherin 2. tuotantokauden voitti Sari Nygren samansuuruisella palkinnolla.[3] Sarjan molemmat kaudet on kuvattu Espoon Kivenlahteen rakennetussa Big Brother -talossa.

Subtv on vahvistanut tekevänsä sarjaa ainakin vielä vuonna 2007. Päätöstä ohjelman jatkamisesta tai lopettamisesta tämän jälkeen ei ole vielä tehty.

Hausmylly -yhtyeen jäsenenä ja mainosäänistä tuttu Jari Karjalainen on Suomen "virallinen" Big Brother -ääni.

### [muokkaa] 1. tuotantokauden (2005) kilpailijat

  Pääartikkeli: Big Brother 2005

- Perttu Sirviö[4] (23), Vihti (voittaja: 41% voittoäänistä)
- Tiina Arponen[5] (25), Tampere (toinen: 30% voittoäänistä)
- Antti Asikainen[6] (26), Helsinki (kolmas: 29% voittoäänistä)
- Terhi (31), Helsinki (8. pudotettu)
- Mika Linnamäki[7] (28), Helsinki (7. pudotettu)
- Timo Lappalainen[8] (28), Jyväskylä (6. pudotettu)
- Minna (38), Vesilahti (5. pudotettu)
- Kathy Koskela[8] (21), Jyväskylä (poistui vapaaehtoisesti talosta samalla viikolla kuin Minna pudotettiin)
- Hanna Toivonen[9] (27), Turku (4. pudotettu)
- Iina (27), Espoo (3. pudotettu)
- Antti S. (23), Lohja (2. pudotettu)
- Jani (33), Helsinki (1. pudotettu)

### [muokkaa] 2. tuotantokauden (2006) kilpailijat

  Pääartikkeli: Big Brother 2006

- Sari Nygren[10] (25), Kokkola (voittaja: 61,69% voittoäänistä; katsojien valitsema kilpailija[11])
- Kari Hautoniemi[12] (33), Turku (toinen: 24,27% voittoäänistä)
- Kaarlo Nisso[13] (22), Tampere (kolmas: 11,54% voittoäänistä; 6. pudotettu mutta palasi takaisin taloon katsojien äänestämänä samana iltana kun Hanne häädettiin[14])
- Olli Paloheimo[15] (22), Espoo (neljäs: 2,50% voittoäänistä; saapui taloon Sorellan häätöä seuraavana aamuna)
- Hanne Talola[16] (27), Helsinki (13. pudotettu)
- Jani Raivio[17] (27), Kouvola (12. pudotettu, saapui taloon Sorellan häätöä seuraavana aamuna)
- Mia Reijonen[18] (31), Helsinki (11. pudotettu, saapui taloon Sorellan häätöä seuraavana aamuna) Mia on suomalaisen muusikon, Waldon, sisar[19], sekä edesmenneen promoottori Heikki "Hessu" Reijosen tytär.
- Mira Kansanniva[20] (28), Helsinki (10. pudotettu)
- Jenni Kovanen[21] (28), Tampere (9. pudotettu)
- Piritta (28), Helsinki (8. pudotettu, saapui taloon Sorellan häätöä seuraavana aamuna)
- Jaakko Salmi[22] (24), Helsinki/Turku (7. pudotettu, saapui taloon Sorellan häätöä seuraavana aamuna)
- Sorella Johansson[23] (30), Espoo (5. pudotettu, saapui taloon samana iltana kun Henri pudotettiin)
- Mika Sivén[24](25), Helsinki (poistettiin talosta poliisin esitutkinnan vuoksi[25])
- Tatu Kosonen [21] (31), Helsinki (4. pudotettu)
- Henri Petro[26] (27), Tampere (3. pudotettu)
- Heidi Aspegren[27] (23), Helsinki (poistettiin talosta sopimusrikkomuksen vuoksi[28])
- Ari (29), Soini (2. pudotettu)
- Mirka (29), Helsinki (1. pudotettu)

Sarille yleisöäänestyksen hävinneet ehdokkaat

- Krista Ahola[29](29), Helsinki
- Niina (23), Helsinki

## [muokkaa] Kritiikkiä

### [muokkaa] Suomi

Ohjelmaa esittänyt Subtv sai 25. tammikuuta 2006 Julkisen sanan neuvostolta kirjallisen huomatuksen 1. tuotantokaudella esiintyneen piilomainonnan takia.[30] Myös Viestintävirasto katsoi ratkaisussaan 20. tammikuuta 2006 Big Brotherin rikkoneen piilomainontakieltoa.[31]

Syksyllä 2006 esitetyn 2. tuotantokauden tapahtumat herättivät kielteistä huomiota, kun Mika lähenteli 21.9.2006 Sorellaa tavalla, joka oli tuotantoyhtiön mielestä epäkorrektia.[32] Poliisin aloittaman esitutkinnan takia tuotantoyhtiö päätti poistaa Mikan ohjelmasta 26.9.2006.[25] Poliisi epäilee kyseistä tekoa seksuaaliseksi hyväksikäytöksi.[33] Asia on tällä hetkellä syyttäjällä syyteharkinnassa.[34]

### [muokkaa] Iso-Britannia

Kesällä 2006 esitetty Iso-Britannian Big Brotherin 7. tuotantokausi sai aikaan kriittistä keskustelua siitä, onko ohjelma mennyt sensaatiohakuisuudessaan liian pitkälle, kun mieskilpailija Shahbaz Chauhdry uhkasi tehdä Big Brother-talossa ollessaan itsemurhan.[35] Tämän lisäksi naiskilpailija Dawn Blake väitti ohjelman tuotantoyhtiön pitäneen häntä talossa vastoin hänen omaa tahtoaan.[36]

Puhelinpalveluja tarkkaileva virasto ICSTIS päätti lokakuussa 2006 että ohjelmaa esittävä tv-kanava Channel 4 johti katsojia harhaan, kun aikaisemmin häädetty kilpailija palasi taloon ohjelman viimeiselle viikolle. Seurauksena tästä kyseinen tv-kanava joutui maksamaan lähes 50 000 puntaa kustannuksista jotka aiheutuivat asian selvittämisestä.[37]

## [muokkaa] Lähteet

1. ↑ Arab Big Brother show suspended BBC:n uutinen 1.3.2004 (englanniksi)
2. ↑ Suomen Big Brotherin on voittanut Perttu, Subtv:n uutinen 1.12.2005
3. ↑ Sari voitti Big Brotherin! Subtv:n uutinen 1.12.2006
4. ↑ Koko kansan Perttu, Hämeen Sanomat 11.08.2006
5. ↑ Perttu vei voiton Big Brotherissa, Ilta-Sanomat 2.12.2005
6. ↑ Taas on oma koti ja vapaus puhua, Etelä-Suomen Sanomat 24.12.2005
7. ↑ http://www.subtv.fi/tyttokerho/ruokajaraflat.shtml/juontaja
8. ↑ 8,0 8,1 Googlen välimuistitallenne YLE:n radio-ohjelman esittelystä
9. ↑ BB-suhde leimahti: Timo + Sorella!, Katso-lehti 19.10.2006
10. ↑ Aamulehti 2.12.2006 s. b33
11. ↑ Sari Big Brother-taloonSubtv:n uutinen 28.8.2006
12. ↑ Turun Sanomat 29.8.2006. s. 10 "Pellit auki ja täys hööki päälle"
13. ↑ Aamulehti 29.8.2006, s. B18 "Emme sorru televisioseksiin!"
14. ↑ Kaarlo voitti nettiäänestyksen Big Brother 2006-ohjelman virallinen internetsivu 26.11.2006
15. ↑ Big Brother -ohjelma 18.11.2006 (sanoi itse oman sukunimensä) Big Brother -uutiset [1]
16. ↑ BB-Ollin kihlaus purkautui?, Ilta-Sanomat 4.12.2006
17. ↑ BB-Jani: Voittaminen ei ollut pääasia!, Katso-lehti 22.11.2006
18. ↑ 7 Päivää 40/2006, s. 45-46
19. ↑ Mian julkkisveli SubTV:n uutinen 19.10.2006
20. ↑ Keskisuomalainen 30.8.2006, s. 15 "Isoveli valvoo taas"
21. ↑ 21,0 21,1 Ilta-Sanomat 29.8.2006, s. 25-26
22. ↑ Kyliste 5/2006 s. 24
23. ↑ Avaalehti 12.10.2006 s. 7 "Con Sorella"
24. ↑ BB-Kähmintä syyttäjälle,Katso-lehti 4.12.2006
25. ↑ 25,0 25,1 Mika poistettiin Big Brother -talosta Subtv:n uutinen 26.9.2006
26. ↑ Aamulehti 19.9.2006, s. B16 "Kaduttaako, Big Brotherin Hena?"
27. ↑ Kaleva 14.9.2006, s. 31 "Tuore ihastus johti potkuihin"
28. ↑ Heidi poistettiin BB -talosta SubTv:n uutinen 12.9.2006
29. ↑ SubTV vastaa SubTV:n tiedote 13.11.2006
30. ↑ Julkisen sanan neuvoston päätös 25. tammikuuta 2006
31. ↑ Viestintäviraston ratkaisu 20. tammikuuta 2006
32. ↑ Ilta-Sanomat 23.9.2006, s. 46-47 "Skandaali Big Brother-talossa - Mika meni liian pitkälle !"
33. ↑ Kainuun Sanomat 28.9.2006, s.A6 (Suomen Tietotoimiston uutissähke) "Big Brother-kilpailijaa epäillään seksuaalisesta hyväksikäytöstä"
34. ↑ Big Brother -ohjelmaan liittyvä rikosepäily on siirtynyt syyttäjän pöydälle syyteharkintaa varten Iltalehti.fi 27.11.2006
35. ↑ Shahbaz walks out of Big Brother, BBC:n uutinen 24.5.2006 (englanniksi)
36. ↑ Brother's Dawn 'on hunger strike', BBC:n uutinen 31.5.2006 (englanniksi)
37. ↑ Big Brother 'misled' phone voters, BBC:n uutinen 5.10.2006 (englanniksi)

## [muokkaa] Aiheesta muualla

### [muokkaa] Suomenkielisiä Big Brother -sivuja

- Suomen Big Brother-ohjelman virallinen internetsivu
- Suomalainen Big Brother fanisivusto ja foorumi
- Toinen suomalainen Big Brother fanisivusto ja uutiskirje
- Big Brotherin ensimmäisen tuotantokauden kotisivut

### [muokkaa] Ulkomaisten Big Brother -ohjelmien kotisivuja

- Australia (englanniksi)
- Brasilia (portugaliksi)
- Hollanti (hollanniksi)
- Iso-Britannia (englanniksi)
- Italia (italiaksi)
- Portugali (portugaliksi)
- Big Brother Skandinavia - Ruotsi ja Norja (ruotsiksi)
- Saksa (saksaksi)
- Venäjä (venäjäksi)
- Kanada (ranskaksi)
- Kroatia (kroatiaksi)
- Tsekki (tšekiksi)
- Nigeria (englanniksi)
- Big Brother Balkan - Bosnia-Herzegovina, Montenegro ja Serbia (serbiaksi)
- Espanja (espanjaksi)
- Meksiko (espanjaksi)
- Big Brother Tyynimeri - Chile, Ecuador ja Peru (espanjaksi)
- Thaimaa (thaiksi)
- Filippiinit
- Bulgaria (bulgariaksi)

Big Brother
Tuotantokaudet: 1 (2005) | 2 (2006)

Haettu osoitteesta http://fi.wikipedia.org../../../b/i/g/Big_Brother_f5f8.html

Luokka: Big Brother

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Česky
- Dansk
- Deutsch
- English
- Español
- Italiano
- Nederlands
- Norsk (bokmål)
- Polski
- Português
- Српски / Srpski
- Svenska